Агенцијата за заштита на правото на слободен пристап до информациите од јавен карактер, врз основа на член 111 став 1 од Законот за општата управна постапка („Службен весник на Република Македонија“ бр. 124/15), а согласно член 27, член 34 став 1 од Законот за слободен пристап до информации од јавен карактер („Службен весник на Република Северна Македонија“ бр. 101/19) и Упатството за спроведување на Законот за слободен пристап до информации од јавен карактер („Службен весник на Република Северна Македонија“ бр.60/20), постапувајќи по Жалбата изјавена од С. Г. од С. , поднесена против Министерство за спорт, по предметот Барање за пристап до информации од јавен карактер, на ден 03.10.2025 година го донесе следното:

**Р Е Ш Е Н И Е**

1. Жалбата изјавена од С. Г. од С. , поднесена против Министерство за спорт, заведена во Агенцијата под бр.08-497 на 19.09.2025 година, по предметот Барање за пристап до информации од јавен карактер, **СЕ УВАЖУВА**.

**2.СЕ НАЛОЖУВА** на Имателот на информации да постапи по Барањето на Барателот согласно одредбите од Законот за слободен пристап до информации од јавен карактер.

**3.** Имателот на информации е должен да го спроведе ова Решение во рок од 15 дена од денот на неговиот прием и за истото да ја извести Агенцијата.

**О Б Р А З Л О Ж Е Н И Е**

С. Г. од С. , како што е наведено во Жалбата, на 28.08.2025 година поднел Барање за пристап до информации од јавен карактер до Министерство за спорт, со кое побарал по пошта или по е-маил да му се достави препис од следната информација:

„1. Дали при спроведување на вонреден инспекциски надзор, наведената документација во Записник за извршен вонреден инспекциски надзор и информациите врз чија основа била утврдувана фактичката состојба, задолжително истите треба да се обезбедат и прибават и да бидат одложени во предметот и да се чуваат во службената евиденција и регистрите во прилог на записникот и сите други акти кои биле изготвени, со цел доколку истите се побарат од страна на некој институција (пр. Инспекциски совет, Државен управен инспекторат, ОЈО...) или пак од раководителот на инспекциската служба или одговорното лице на иституцијата (директор, Министер...) истите да може да бидат доставени на увид или пак да бидат предадени по соодветна процедура. Во кои одредба од кои прописи е регулирано оваа прашање.

2. Дали инспекторот за спорт В.Е. и инспекторот за спорт Д.Т. имале право да вршат инспекциска и управна постапка во предметни претставки против работата на Боречка Федерација на Македонија и воопшто да работат како инспектори за спорт, во ситуација кога:

1. Од страна на Инспекциски совет се поднесени иницијатива за поведување на дисциплинска одговорност за сторен дисциплински престап;

1. Иницијатива за поведување на дисциплинска одговорност за сторен дисциплински престап против инспекторот за спорт В.Е. со број на лиценца ---- издадена на 15.04.2022 година и инспекторот за спорт Д.Т. со број на лиценца ----, издадена на 06.07.2016 година поведена од Инспекциски совет на РСМ со арх. бр. 16-655/3 од 31.05.2022 година.

2. Иницијатива за утврдување на дисциплинска одговорност за сторен дисциплински престап против инспекторот за спорт В.Е. со број на лиценца ---- издадена на 15.04.2022 година, поведена од Инспекциски совет на РСМ со арх. бр. 16-1084/3 од 31.08.2022 година.

3. Иницијатива за угврдување на дисциплинска одговорност за сторен дисциплински престап против инспекторот за спорт В.Е. со број на лиценца ---- издадена на 15.04.2022 година, поведена од Инспекциски совет на РСМ со арх. бр. 16-1084/3 од 31.08.2022 година.

4, Иницијатива за утврдување на дисциплинска одговорност за сторен дисциплински престап против инспекторот за спорт В.Е. со број на лиценца ---- издадена на 15.04.2022 година, поведена од Инспекциски совет на РСМ со арх. бр. 16-181/3 од 09.02.2023 година.

5. Иницијатива за утврдување на дисциплинска одговорност за сторен дисциплински престап против инспекторот за спорт В.Е. со број на лиценца ---- издадена на 15.04.2022 година, поведена од Инспекциски совет на РСМ со арх. бр. 16-289/2 од 09.03.2023 година:

6. Иницијатива за утврдување на дисциплинска одговорност за сторен дисциплински престап против инспектор за спорт В.Е. со број на лиценца ---- и Д.Т. со број на лиценца ------ издадена на 07.07.2022 година арх. бр. 16-841/2 од 07.09.2023 година, поведена од Инспекциски совет на РСМ со арх. бр. 16-841/2 од 07.09.2023 година:

7. Иницијатива за утврдување на дисциплинска одговорност за старен дисциплински престап против раководител на инспекциска служба, заведена во Инспекциски совет на РСМ со бр. 16-26/4 од 11.01.2024 година.

8. Иницијатива за утврдување на дисциплинска одговорност за сторен дисциплински престап против инспектор аа спорт В.Е. со број на лиценца ---- издадена на 15.04.2022 година заведена во Инспекцискиот совет под УПП 16-498/3 од 23.05.2024 година.

9. Иницијатива за утврдување на дисциплинска одговорност за сторен дисциплински престап против инспектор за спорт В.Е. со број на лиценца ---- издадена на 15.04.2022 година заведена во Инспекцискиот совет под УПП 16-499/3 од 23.05.2024 година.

10. Иницијатива за утврдување на дисциплинска одговорност за сторен дисциплински престап против инспектор за спорт В.Е. со број на лиценца ---- издадена на 15.04.2022 година заведена во Инспекцискиот совет под УПП 16-500/3 од 23.05.2024 година.

11. Иницијатива за утврдување на дисциплинска одговорност за сторен дисциплински престап против инспектор за спорт В.Е. со број на лиценца ---- издадена на 15.04.2022 година заведена во Инспекцискиот совет под УПП 16-501/3 од 23.05.2024 година:

12. Иницијатива за утврдување на дисциплинска одговорност за сторен дисциплински престап против инспекторот за спорт В.Е. со број на лиценца ---- издадена на 15.04.2022 година, поведена од Инспекциски совет на РСМ со арх. бр. 16-497/3 од 14.05.2025 година.

13. Иницијатива за утврдување на дисциплинска одговорност за сторен дисциплински престап против инспектор за спорт В.Е. со бр. на лиценца ---- издадена на 15.04.2022 година, поведена од ИС на РСМ со арх. бр. 16-181/3 од 09.02.2023 година; доставена до АМС, Агенцијата за млади и спорт донело предлог за пакренување Дисциплинска постапка против инспектор за спорт В.Е. со арх. бр. 14-496/2 од 27.02.2023 година.

II. Против предметните инспектори се донесени:

1. Решение за изрекување на дисциплинска мерка против Д.Т.-инспектор за спорт во АМС-Одделение за инспекциски надзор бр. 04-1404/11 од 21.07.2022 година.

2. Решение за изрекување на дисциплинска мерка против В.Е. -инспектор за спорт во АМС-Одделение за инспекциски надзор бр. 04-1403/9 од 21.07.2022 година.

3. Решение за изрекување на дисциплинска мерка против В.Е. -инспектор за спорт во АМС-Одделение за инспекциски надзор бр. 02-1977/12 од 15.11.2022 година.

Ш. Поради составени нестручни и несовесни службени документи и Записници за извршени внредни инспекциски надзори како и повреда на повеќе одредби од повеќе закони од страна на инспекторите за спорт В.Е. и Д.Т. и работа која што не било засновано на закон, на зеднички состанок организиран во просториите на Инспекцискиот совет на РСМ на кој биле присутни претставници на Државен управен инспекторат, Инспекцискиот совет и Агенцијата за млади и спорт, бил донесен заклучок за потребата од спроведување на вонреден целосен и сеопфатен инспекциски надзор врз работењето на Боречката Федерација на Северна Македонија.

Врз основа на член 71 став 1 од Законот за инспекциски надзор (Сл. весник на РСМ 102/19), директорот на Агенцијата за млади и спорт на советник инспектор за спорт В.Е. и советник инспектор за спорт Д.Т. издал НАРЕДБА за вршење вонреден инспекциски надзор број 14-768/2 од 21.03.2023 година, кај субјектот: Боречка Федерација на Северна Македонија, додека предмет на надзорот било работењето и реализацијата на програмските активности на Боречката Федерација на Северна Македонија со цел остварување на јавниот интерес во областа на спортот во надлежност на Републиката, согласно Законот за спортот („Службен весник на Република Македонија“ бр. 29/02, 66/04, 81/08, 18/11, 51/11, 64/12, 148/13,187/13, 42/14, 138/14, 177/14, 72/15, 153/15, 6/16, 55/16, 61/16, 106/16, 190/16, 96/19 и 244/19), во однос на доставени претставки од ПБК Безбедност и д-р С. Г., согласно состанокот одржан во инспекцискиот совет и известување бр. 14-768/1 од 20.03.2023 година.

Согласно НАРЕДБА за вршење вонреден инспекциски надзор број 124-768/2 од 21.03.2023 година, Упатството за начинот на спроведување на инспекцискиот надзор,

Министерството за спорт односно инспекторите за спорт В.Е. Д.Т. при Министерството за спорт не извршиле инспекциски надзор по ниту еден поднесок (претставка, барања, дополнение) ва периодот од 01.01.2019 година се до денот на поднесената иницијатива со записник за извршен инспекциски надзор број Ип.1.14-768/3 од 23.03.2023 година, поради што Инспекцискиот совет до Агенцијата за млади и спорт има проследено: Иницијатива за поведување на дисциплинска одговорност за сторен дисциплински престап против инспектор за спорт В.Е. со број на лиценца ---- и Д.Т. со број на лиценца -------, издадена на 07.07.2022 година бр. 16-841/2 од 07.09.2023 година.

IV. Во врска со иницијатива за утврдување на дисциплинска одговорност за сторен дисциплински престап против инспектор за спорт В.Е. со бр. на лиценца ---- издадена на 15.04.2022 година, поведена од ИС на РСМ со арх. бр. 16-181/3 од 09.02.2023 година, доставена до АМС, Агенцијата за млади и спорт донело предлог за покренување Дисциплинска постапка против инспектор за спорт В.Е. со арх. бр. 14-496/2 од 27.02.2023 година. На 14.03.2023 година донесено е решение за прекин на постапката со арх. бр. 14-496/8, поради истовремено отсуство на член/заменик член на комисијата за водење на дисциплинска постапка со што престанале да важат сите рокови определени за вршење дејствија во постапката.

Во врска со иницијатива за утврдување на дисциплинска одговорност за сторен дисциплински престап против инспектор за спорт В.Е. со број на лиценца ---- издадена на 15.04.2022 година, поведена од ИС на РСМ со арх. бр. 16-289/2 од 09.03.2023 година, доставена до АМС, Агенцијата за млади и спорт донела предлог за покренување Дисциплинска постапка против инспектор за спорт В.Е. со арх. бр. 02-706/2 од 03.04.2023 година. Но наводно поради истовремено отсуство на член/заменик член на комисијата за водење на дисциплинска постапка со што престанале да важат сите рокови определени за вршење дејствија во постапката.

Во врска со 1. Иницијатива за утврдување на дисциплинска одговорност за сторен

дисциплински престап против инспектор за спорт В.Е. со број на лиценца ---- издадена на 15.04.2022 година, поведена од ИС на РСМ со арх. бр. 16-841/2 од 07.09.2023 година, доставена до АМС; 2. Иницијатива за утврдување на дисциплинска одговорност за сторен дисциплински престап против инспектор за спорт В.Е. со број на лиценца ---- издадена на 15.04.2022 година, поведена од ИС на РСМ со арх. бр. 16-36/2 од 04.01.2024 година, доставена до АМС; 3. Иницијатива за утврдување на дисциплинска одговорност за сторен дисциплински престап против инспектор за спорт В.Е. со број на лиценца ---- издадена на 15.04.2022 година, поведена од ИС на РСМ со арх. бр. 16-26/4 од 11.01.2024 година, доставена до АМ; 4. Иницијатива за утврдување на дисциплинска одговорност за сторен дисциплински престап против инспектор за спорт В.Е. со број на лиценца ---- издадена на 15.04.2022 година, поведена од ИС на РСМ со арх. бр. 16-498/3 од 23.05.2024 година, доставена до АМС; 5. Иницијатива за утврдување на дисциплинска одговорност за сторен дисциплински престап против инспектор за спорт В.Е. со број на лиценца ---- издадена на 15.04.2022 година, поведена од ИС на РСМ со арх. бр: 16-499/3 од 23.05.2024 година, доставена до АМС; 6. Иницијатива за утврдување на дисциплинска одговорност за сторен дисциплински престап против инспектор за спорт В.Е. со број на лиценца ---- издадена на 15.04.2022 година, поведена од ИС на РСМ со арх. бр. 16-500/3 од 23.05.2024 година, доставена до АМС и 7. Иницијатива за угврдување на дисциплинска одговорност за сторен дисциплински престап против инспектор за спорт В.Е. со број на лиценца ---- издадена на 15.04.2022 година, поведена од ИС на РСМ со арх. бр. 16-501/3 од 23.05.2024 година, доставена до АМС не е донесено решение за покренување на дисциплинска постапка.

V. По „Иницијатива за утврдување на дисциплинска одговорност за сторен дисциплински престап против инспектор за спорт В.Е. со број на лиценца ---- издадена на 15.04.2022година заведена во Инспекцискиот совет под УПП 16-36/2 од 04.01.2024 година, примена и заведена ва Агенција за мади и спорт под бр. 04-55/1 од 09.01.2024 година“, Министерството за спорт не е постапиле односно не извршила соодветна постапка и не е Била донесена одлука.

VI. Од страна на Државен управен инспекторат на функционерот кој раководел со Агенцијата за млади и спорт издадени и наплатени се 3 прекршочни платни налози согласно член 22 став 1 алинеја 3 од Законот за управната инспекција и истите се исплатени во рок; поднесени се иницијативи за дисциплинска постапка согласна член 11, 11-а и член 13 од Законотз а управната инспекција за работење на инспекторот за спорт В.Е. за наведениот период има 2, директорот на Агенцијата за млади и спорт известил дека ва двата случави формирал Комисија и постапката е во тек; согласно член 22 став 2 точка 5 од Законот за управната инспекција против инспекторот за спорт В.Е. издадени се и наплатени 4 прекршочни платни налози. 3 прекршочни платни налози се наплатени во рок а еден прекршочен платен налог е платен после рок па поднесено е Барање за поведување на прекршочна постапка пред надлежниот суд и постапката е во тек; согласно член 22 став 2 точка 5 од Законот за управната инспекција против инспекторот за спорт Д.Т. издадени е и наплатен во рок еден прекршочен платен налог; согласно член 22 став 2 точка 5 од Законот за управната инспекција против инспекторот за спорт В.Е. и инспекторот за спорт Д.Т. издадени се и наплатени 5 прекршочни платни налози, еден прекршочен платен налог е платен налог е платен после рок па поднесено е Барање за поведување на прекршочна постапка пред надлежниот суд и постапката е во тек (можеби е завршена).

3. Кои задожителни дејствија и активности требало да ги преземе Министерството за спорт во врска со сите сознанија, информации и документација наведени во точка 3 (три) од оваа предметно барање.

4. Кои дејствија и активности ги преземел Министерството за спорт во врска со сите сознанија, информации и документација наведени во точка 3 (три) од оваа предметно барање.

5. Дали после поднесена иницијатива за поведување на дисциплинска одговорност за сторен дисциплински престап против предметен инспектор и раководител на инспекциската служба од страна на Инспекциски совет, Министерството за спорт било должно да поднесе нов Налог или Наредба за вршење на вонреден инспекциски надзор со цел да се спроведат прописите со кои се регулира инспекциската и управната постапка и да се спроведе владеење на правото.

6. Кои други дејствија и активности требало да ги преземе Министерството за спорт после поднесена Иницијатива за поведување на дисциплинска одговорност за сторен дисциплински престап против инспектор за спорт В.Е. со број на лиценца ---- и Д.Т. со број на лиценца -----, издадена на 07.07.2022 година бр. 16-841/2 од 07.09.2023 година.

7. Дали инспекциската служба при вршењето на вонреден инспекциски надзор била должна да го извести подносителот на предметната претставка за времето и местото на вршењето на инспекциската и управната постапка, со цел истиот да учествува во постапката:

8. Дали доставите на службени документи (известувања) во врска со предметни поднесоци (претставки, дополненија, барања) извршени од страна инспекторот за спорт В.Е. од Е-пошта: -------@gamil.com до Е-пошта: --------@yahoo.com биле согласно закон и уредни, без да извести подносителот на предметните поднесоци дека од Е-пошта: --------@gamil.com ќе му бидат доставени службени документи и без истиот даде согласност дека се согласува да му се врши достава на службени документи на Министерството за спорт од приватна Е-пошта: --------@gamil.com .

9. Дали доколку Министерството за спорт утврдило дека предметниот инспектор не извршил навремена, рационална и ефикасна, релевантна, законска, совесна и стручна инспекциска постапка и составил службени документи (Известување, Записник и Решение) спротивно на законските и подзаконските прописи, Министерството за спорт требало веднаш и без одлагање да донесе Нов налог или наредба за вршење на инспекциски,надзор.

10. Дали позитивните прописите кои ја регулираат инспекциската и управната постапка се донесени со цел да се изврши инспекциска и управна постапка односно да се утврдат сите факти и околности што се од битно значење за правилно утврдување на фактичката состојба во управната постапка или пак да не се изврши истата однсно да не се утврдат сите факти и околности што се од битно значење за правилно утврдување на фактичката состојба во управната постапка и да не се спроведе доследно владење на правото.

11. Во која одредба во кој пропис е наведено што значи „сеопфатен инспекциски надор“ и врз основа на кои критериуми се извршува истиот.

12, Дали по Иницијатива за утврдување на дисциплинска одговорност за сторен дисциплински престап против инспекторот за спорт В.Е. со број на лиценца ---- издадена на 15.04.2022 година, поведена од Инспекциски совет на РСМ со арх. бр. 16-497/3 од 14.05.2025. годин Министерството за спорт ги презела дејствија и активности согласно позитивните законски прописи и дали донела соодветни одлуки и решенија и дали доставила одлука до Инспекциски совет.

13. Известување бр. 14-2722/4 од 12.12.2024 година, проследено по електронска пошта на ден 12.12.2024 година до Државен управен инспекторат, со прилог допис бр. 14-2722/2 од 12.12.2024 година до Боречка Федерација на РСМ, допис бр. 14-2722/3 од 12.12.2024 година сите на Министерството за спорт проследени по електронска пошта на ден 12.12.2024 година до Државен управен инспекторат.“

Имателот на информации на ова Барање не одговорил во законски предвидениот рок, поради што Барателот на информацијата, во законски предвидениот рок, поднел Жалба заведена во Агенцијата под бр. 08-497 на 19.09.2025 година.

Агенцијата со електронски допис бр.08-497 од 19.09.2025 година ја препрати Жалбата до Имателот на информации и побара во рок од 7 дена да се произнесе по истата и до Агенцијта да ги достави сите списи во врска со предметот.

Имателот на информации не одговори на дописот на Агенцијата.

Агенцијата за заштита на правото на слободен пристап до информациите од јавен карактер по разгледувањето на Жалбата и другите списи во врска со предметот утврди дека Имателот на информации не постапил согласно одредбите од Законот за слободен пристап до информации од јавен карактер, односно во законски предвидениот рок не ги доставил бараните информации до Барателот, на начин и во форма наведени во Барањето, ниту донел управен акт согласно горенаведениот Закон, поради што согласно член 20 став 3 од Законот за слободен пристап до информации од јавен карактер се смета дека Барањето е одбиено.

Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

**ПРАВНА ПОУКА:** Против ова Решение странката може да поведе управен спор пред Управниот суд во рок од 30 дена.

 **Директор**

 **Пламенка Бојчева**

Изготвил: Петар Гајдов

Доставено до:

- архива на Агенцијата

- жалителот/барател на информацијата

- имател на информацијата